पोखरालाई हराउँदै भैरहवा प्लेअफमा
एभरेस्ट प्रिमियर लिग (इपीएल) अन्तर्गत सोमबार भैरहवा ग्लाडियटर्सले पाेखरा राइनाेजलाई ७ विकेटले पराजित गरेको छ । भैरहवाले १ सय ९ रनको लक्ष्य १८ औं ओभरमा प्राप्त गरेको थियो । ओपनर प्रदीप ऐरीलाई दोस्रो ओभरमा गुमाएपनि प्रथम सालुंकेले आक्रामक ब्याटिङ गर्दै १२ बलमा २५ रन जोडे ।
काठमाडौँ — एभरेस्ट प्रिमियर लिग (इपीएल) अन्तर्गत सोमबार भैरहवा ग्लाडियटर्सले पाेखरा राइनाेजलाई ७ विकेटले पराजित गरेको छ । भैरहवाले १ सय ९ रनको लक्ष्य १८ औं ओभरमा प्राप्त गरेको थियो । ओपनर प्रदीप ऐरीलाई दोस्रो ओभरमा गुमाएपनि प्रथम सालुंकेले आक्रामक ब्याटिङ गर्दै १२ बलमा २५ रन जोडे ।त्यसपछि तेस्रो विकेटका लागि कप्तान शरद भेषावकर र आरिफ शेखले अविजित ७३ रनको योगदान दिएका थिए । आरीफ ४८ रनमा अविजित रहँदा शरदले ३२ रन जोडे । पोखराका लागि ताज वालीले २ विकेट लिएका थिए ।टस जितेर पहिलो ब्याटिङ गरेको पोखराले राम्रो सुरुआत लिएपनि त्यसलाई निरन्तरता दिन सकेन । पोखराले १९ औं ओभरमा अल आउट हुनु अघि १ सय ८ रन जोड्यो । ओपनर इस्रार उल्लाहले सर्वाधिक ४१ रन जोडेका थिए । सुनिल धमला १५ र आसिफ अलीले १० रन जोड्न बाहेक अन्य कुनै ब्याट्सम्यानले दोहोरो अंक छुन सकेनन् । भैरहवाका लागि दिपेश श्रेष्ठ, शरद भेषावकर र कृष्ण कार्कीले २-२ विकेट बाँडे ।यस जितसँगै भैरहवा प्लेअफमा स्थान पक्का गर्ने दोस्रो टोली बनेको छ ।